Béla Szepes

Béla Szepes eller Béla Strauch (født 5. september 1903 i Spišská Nová Ves, død 20. juni 1986 i Budapest) var en ungarsk skiløper, friidrettsutøver, journalist, grafisk designer, tegneserieskaper og skulptør. Han deltok både i Vinter-OL 1924 og i Sommer-OL 1928. Etter at idrettskarrieren var over, ble han grafiker og .

 Idrettskarriere 
I 1924 deltok han i 18 kilometer langrenn ved OL i Chamonix, men fullførte ikke.

Fire år seinere deltok han i OL i Amsterdam i spydkast og vant en sølvmedalje.

 Utdannelse og yrkesliv 
Szepes studerte ved høyskolen for kunst og design i Budapest, og ble uteksaminert derfra i 1926. Deretter flyttet han til Berlin, der han arbeidet for flere aviser som journalist og tegneserieskaper. 

I 1933 vendte han tilbake til Ungarn og begynte å arbeide som skiinstruktør, i tillegg til at han var trener for det ungarske idrettslandslaget fra 1938 til 1941. Han var også journalist og redaktør i avisene Nemzeti Sport (1933–1941) og Képes Sport (1941–1944).

Etter andre verdenskrig livnærte han seg som frilans grafisk designer; tegningene og karikaturene hans ble publisert i Népsport, Ludas Matyi og Füles. Han illustrerte også flere bøker. På 1960-tallet begynte han å jobbe med skulptur, og utformet flere idrettspriser og -trofeer. Blant annet laget han i 1965 trofeet som ble delt ut i den europeiske turnercupen, og Fair Play-prisen som ble delt ut i Vest-Tyskland fra 1972. De skulpturelle verkene hans ble stilt ut over hele verden, deriblant i Dresden, München, Rotterdam og Montreal.

Szepes døde i Budapest i 1986. Hans karikaturer, plakater og andre av hans grafiske arbeider er utstilt på museet for fysisk fostring og idrett i Budapest.

 Familie 
Béla Szepes' eldre bror Gyula Szepes var Ungarns flaggbærer ved vinter-OL 1928 i St. Moritz.

 Eksterne lenker 




Kategori:Personer fra Okres Spišská Nová Ves
Kategori:Ungarske langrennsløpere
Kategori:Ungarske kombinertløpere
Kategori:Ungarske skihoppere
Kategori:Ungarske spydkastere
Kategori:Ungarske journalister
Kategori:Avistegnere
Kategori:Olympiske sølvmedaljevinnere for Ungarn
Kategori:Deltagere i både vinter-OL og sommer-OL
Kategori:Ungarske mestere i friidrett
Kategori:Deltakere for Ungarn under Vinter-OL 1924
Kategori:Langrennsløpere under Vinter-OL 1924
Kategori:Kombinertløpere under Vinter-OL 1924
Kategori:Deltakere for Ungarn under Vinter-OL 1928
Kategori:Langrennsløpere under Vinter-OL 1928
Kategori:Medaljevinnere under Sommer-OL 1928
Kategori:Deltakere for Ungarn under Sommer-OL 1928
Kategori:Friidrettsutøvere under Sommer-OL 1928
Kategori:Ungarske tegneserieskapere